S-267/2017

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 25. apríl 2017, á hendur M-kk-þgf B-kk-þgf K-kk-þgf, kt. 000000-0000, óstaðsettum í hús, Reykjavík og S-kvk-þgf M-kvk-þgf Ó-kvk-þgf, kt. 000000-0000, óstaðsettri í hús, Reykjavík, fyrir eftirtalin brot:

I.

Gegn ákærðu báðum fyrir:

Gripdeild, með því að hafa föstudaginn 3. febrúar 2017, í verslun Olís Álfabakka 7 í Mjódd, Reykjavík, tekið sígarettukarton af afgreiðsluborði að verðmæti kr. 11.635 og gengið með út, án þess að greiða fyrir.

Telst brot þetta varða við 245. gr. almennra hegningarlaga nr. 19/1940.

II.

Gegn ákærðu S-kvk-þgf M-kvk-þgf fyrir:

1. Þjófnað, með því að hafa fimmtudaginn 22. desember 2016, í Apótekinu, Hólagarði, Lóuhólum 2-6, Reykjavík, stolið snyrtivörum, samtals að verðmæti kr. 10.418.

Telst brot þetta varða við 244. gr. almennra hegningarlaga nr. 19/1940.

2. Fíkniefnalagabrot, með því að hafa þriðjudaginn 3. janúar 2017, utan við verslun 10-11 í Suðurfelli 4 í Reykjavík, haft í vörslum sínum 0,97 g af marijúana, sem lögregla fann við leit á ákærðu.

Telst brot þetta varða við 2. gr., sbr. 5. gr. og 6. gr. laga um ávana og fíkniefni nr. 65/1974, með síðari breytingum og 2. gr., sbr. 14. gr., reglugerðar um ávana og fíkniefni og önnur eftirlitsskyld efni nr. 233/2001, með síðari breytingum.

3. Þjófnað, með því að hafa mánudaginn 6. febrúar 2017, í verslun Hagkaups, Kringlunni 4-12, Reykjavík, stolið fjórum ilmvatnsglösum, samtals að verðmæti kr. 37.817.

Telst brot þetta varða við 244. gr. almennra hegningarlaga nr. 19/1940.

4. Þjófnað, með því að hafa þriðjudaginn 7. mars 2017, í verslun Eirbergs, Stórhöfða 25, Reykjavík, stolið Duo háreyðingartæki, að verðmæti kr. 29.750.

Telst brot þetta varða við 244. gr. almennra hegningarlaga nr. 19/1940.

III.

Gegn ákærða M-kk-þgf B-kk-þgf fyrir:

1. Þjófnað, með því að hafa föstudaginn 11. mars 2016, í verslun Hagkaups, Litlatúni, Garðabæ, stolið ilmvatnsglasi að verðmæti kr. 11.489.

Telst brot þetta varða við 244. gr. almennra hegningarlaga nr. 19/1940.

2. Vopnalagabrot, með því að hafa mánudaginn 13. mars 2017, í strætisvagni við Rauðarárstíg á móts við lögreglustöðina Hverfisgötu, sem ákærði var farþegi í, haft í vörslum sínum fjaðurhníf, sem lögreglumenn fundu við öryggisleit á ákærða.

Telst brot þetta varða við b-lið 2. mgr. 30. gr., sbr. 1. mgr. 36. gr. vopnalaga nr. 16/1998.

Þess er krafist að ákærðu verði dæmd til refsingar og til greiðslu alls sakarkostnaðar. Þá er gerð krafa um að framangreind fíkniefni, sem hald var lagt á, verði gerð upptæk samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. Jafnframt er krafist upptöku á fjaðurhníf, samkvæmt 1. mgr. 37. gr. vopnalaga nr. 16/1998.

Einkaréttarkröfur:

Þá gerir F-kk-nf Á-kk-nf, forstjóri, f.h. Haga hf., kt. 000000-0000, vegna ákærukafla III 1, kröfu um að ákærði verði dæmdur til að greiða skaðabætur að fjárhæð kr. 11.489, auk vaxta samkvæmt 1. mgr. 8. gr. laga um vexti og verðtryggingu nr. 38/2001, frá þeim degi er hið bótaskylda atvik átti sér stað, eða hinn 11.03.2016, og þar til mánuður er liðinn frá birtingu kröfunnar, en síðan dráttarvexti, sbr. 9. gr., sbr. 1. mgr. 6. gr. sömu laga frá þeim degi til greiðsludags.

Þá er krafist málskostnaðar að skaðlausu samkvæmt síðar framlögðum málskostnaðarreikningi eða að mati dómsins, að teknu tilliti til virðisaukaskatts af málflutningsþóknun.

Þá gerir S-kk-nf G-kk-nf, framkvæmdastjóri, f.h. Lyfju hf., kt. 000000-0000, vegna ákærukafla II. 1., kröfu um að ákærða S-kvk-nf M-kvk-nf verði dæmd til að greiða kröfuhafa skaðabætur samtals að fjárhæð kr. 10.418, auk vaxta samkvæmt 1. mgr. 8. gr. laga um vexti og verðtryggingu nr. 38/2001, frá þeim degi er hið bótaskylda atvik átti sér stað, eða hinn 22.12.2016, og þar til mánuður er liðinn frá birtingu kröfunnar, en síðan dráttarvexti, sbr. 9. gr., sbr. 1. mgr. 6. gr. sömu laga frá þeim degi til greiðsludags.

Þá er krafist málskostnaðar að skaðlausu samkvæmt síðar framlögðum málskostnaðarreikningi eða að mati dómsins, að teknu tilliti til virðisaukaskatts af málflutningsþóknun.

Ákærðu sótti ekki þing við þingfestingu málsins og höfðu ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði, M-kk-nf B-kk-nf, er fæddur í janúar 1997. Samkvæmt framlögðu sakavottorði, dagsettu 11. apríl 2017, hefur ákærði verið ítrekað fundinn sekur um auðgunarbrot. Með dómi Héraðsdóms Reykjavíkur, uppkveðnum 26. febrúar 2016, var ákærða gert að sæta tveggja mánaða fangelsi, skilorðsbundið í tvö ár, vegna auðgunarbrota og brota gegn fíkniefnalögum. Með dómi Héraðsdóms Suðurlands, uppkveðnum 29. febrúar 2016, var ákærði fundinn sekur um þjófnaðar- og fíkniefnalagabrot en ákvörðun refsingar ákærða var frestað skilorðsbundið í tvö ár. Þá var ákærði fundinn sekur um þjófnað með dómi Héraðsdóms Reykjavíkur, 18. janúar 2017, en honum var ekki gerð sérstök refsing. Var sá dómur hegningarauki við fyrrgreindan dóm Héraðsdóms Reykjavíkur frá 26. febrúar 2016. Loks var ákærða gert að sæta sektarrefsingu með sátt lögreglustjórans á höfuðborgarsvæðinu vegna fíkniefnalagabrots, 17. febrúar 2017.

Það brot sem ákærði er nú sakfelldur fyrir samkvæmt fyrsta tölulið III kafla ákæru var framið fyrir uppkvaðningu dómsins frá 18. janúar 2017 og verður ákærða því dæmdur hegningarauki hvað það brot varðar samkvæmt 78. gr. almennra hegningarlaga nr. 19/1940. Með broti því sem ákærði er nú sakfelldur fyrir samkvæmt I. kafla ákærunnar rauf ákærði skilorð framangreinds dóms frá 26. febrúar 2016. Ber því að dæma skilorðsdóminn upp og er ákærða dæmd refsing í einu lagi sbr. 60. gr. almennra hegningarlaga nr. 19/1940.

Með hliðsjón af framangreindu, sakarefni málsins og ákvæðum 77. gr. laga nr. 19/1940 þykir refsing ákærða hæfilega ákveðin fangelsi í 90 daga en fullnustu refsingarinnar er frestað og falli hún niður að liðnum tveimur árum frá birtingu dóms þessa haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærða, S-kvk-nf M-kvk-nf, er fædd í nóvember 1996. Samkvæmt framlögðu sakavottorði, dagsettu 11. ágúst 2016, hefur ákærða í tvígang áður verið fundin sek um þjófnað. Annars vegar féll lögreglustjórinn á höfuðborgarsvæðinu frá saksókn með því að fresta ákæru skilorðsbundið í tvö ár frá 19. desember 2013. Var ákærða þá ekki fullra átján ára. Hins vegar var ákærðu gert að sæta sektarrefsingu með dómi Héraðsdóms Reykjavíkur, uppkveðnum 26. október 2016.

Með hliðsjón af framangreindu, sakarefni málsins og ákvæðum 77. gr. almennra hegningarlaga nr. 19/1940 þykir refsing ákærðu hæfilega ákveðin fangelsi í 60 daga en fresta skal fullnustu refsingarinnar og falli hún niður að liðnum tveimur árum frá birtingu dóms þessa að haldi ákærða almennt skilorð 57. gr. laga nr. 19/1940, sbr. 4. gr. laga nr. 22/1955.

Með vísan til lagaákvæða í ákæru eru gerð upptæk til ríkissjóðs 0,97 g af marijúana og fjaðurhnífur, sem lögregla lagði hald á við rannsókn málsins.

Skaðabótakröfur eru nægjanlega rökstuddar og verða teknar til greina, ásamt vöxtum sem í dómsorði greinir. Bótakrefjendur hafa ekki sótt þing og verður þeim því ekki dæmdur málskostnaður úr hendi ákærðu.

Engan sakarkostnað leiddi af meðferð málsins.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, M-kk-nf B-kk-nf K-kk-nf, sæti fangelsi í 90 daga en fresta skal fullnustu refsingarinnar og falli hún niður að liðnum tveimur árum frá birtingu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærða, S-kvk-nf M-kvk-nf Ó-kvk-nf, sæti fangelsi í 60 daga en fresta skal fullnustu refsingarinnar og falli hún niður að liðnum tveimur árum frá birtingu dóms þessa, haldi ákærða almennt skilorð 57. gr. laga nr. 19/1940, sbr. 4. gr. laga nr. 22/1955.

Upptæk eru gerð til ríkissjóðs 0,97 g af marijúana og fjaðurhnífur.

Ákærði, M-kk-nf B-kk-nf, greiði Högum hf. 11.489 krónur með vöxtum samkvæmt 1. mgr. 8. gr. laga nr. 38/2001 frá 11. mars 2016 til 17. júní 2017, en með dráttarvöxtum samkvæmt 1. mgr. 6. gr. sömu laga frá þeim degi til greiðsludags.

Ákærða, S-kvk-nf M-kvk-nf, greiði Lyfju hf., 10.418 krónur með vöxtum samkvæmt 1. mgr. 8. gr. laga nr. 38/2001 frá 22. desember 2017 til 17. júní 2017, en með dráttarvöxtum samkvæmt 1. mgr. 6. gr. sömu laga frá þeim degi til greiðsludags.

L-kvk-nf R-kvk-nf S-kvk-nf